Page:Beowulf (Wyatt).djvu/53

Rh

sele-weard āseted;sundor-nytte behēold ymb aldor Dena,eoton-weard ābēad. Hūru Gēata lēodgeorne trūwode mōdgan mægnes,Metodes hyldo. Ðā hē him of dydeīsern-byrnan, helm of hafelan,sealde his hyrsted sweord, īrena cyst,ombiht-þegne, ond gehealdan hēthilde-geātwe. Gesprsec þā se gōdagylp-worda sum, Bēowulf *Gēata,ǣr hē on bed stige: “Nō ic mē an here-wǣsmun hnāgran talige gūþ-geweorcaþonne Grendel hine; forþan ic hine sweordeswebban nelle, aldre benēotan,þēah ic eal mæge. Nāt hē þāra gōda,þæt hēe mē ongēan slēa, rand gehēawe,þēah ðe hē rōf sīe nīþ-geweorca;ac wit on niht sculon secge ofersittan,gif hē gesēcean dear wīg ofer wǣpen,ond siþðan wītig God on swā hwæþere hond,hālig Dryhten, mǣrðo dēme,swā him gemet þince.” Hylde hine þā heaþo-dēor,hlēor-bolster onfēng eorles andwlitan,ond hine ymb monig snellīc sǣ-rincsele-reste gebēah. Nǣnig heora þōhte,þæt hē þanon scolde eft eard-lufanǣfre gesēcean, folc oþðe frēo-burh,þǣr hē āfēded wæs: